**COMUNICAT DE PRESĂ**

**Cuvintele exilului**

Cu Maria Grazia Ciani, Victor Ieronim Stoichiță și Andrea Cortellessa

Joi, 10 ianuarie 2019, ora 18:00, în seria de evenimente care însoțesc expoziția-eveniment ***Ovidiu. Iubiri, mituri și alte povestiri*** de la **Muzeul Scuderie del Quirinale**, **Accademia di Romania in Roma**, găzduiește conferința finală din ciclul de întâlniri dedicate vieții și activității poetului latin **Ovidiu**, precum și posterității sale. Conferința se intitulează ***Le parole dell’esilio* (Cuvintele exilului)**, iar invitați vor fi **Maria Grazia Ciani**, **Victor Ieronim Stoichiță** și **Andrea Cortellessa**.

Cu ocazia împlinirii a 2000 de ani de la moartea poetului Ovidiu, marcată prin expoziția ***Ovidiu. Iubiri, mituri și alte povestiri***, care a fost inaugurată simultan de Președintele Republicii Italiene și de Președintele României, **Scuderie del Quirinale** organizează o serie de întâlniri al căror scop este de a analiza, de a explica și, în cele din urmă, de a investiga nu numai temele abordate de marele poet, ci și contextul istoric în care a trăit și raportul său conflictual cu împăratul Augustus.

Invitați:

**Maria Grazia Ciani**, profesor de limbă și civilizație greacă și istoria tradiției clasice la Università degli Studi di Padova, traducător în proză al poemelor homerice Iliada și Odiseea, precum și traducătoare a tragediilor lui Eschil, Euripide și Sofocle.

Invitat de onoare **Victor Ieronim Stoichiță**, profesor de istoria artei moderne și contemporane la Universitatea din Freiburg, decorat cu titlul de Chevalier de l'Ordre des Arts et des Lettres al Republicii Franceze.

Dialogul va fi moderat de **Andrea Cortellessa**, profesor de literatură comparată și istoria criticii literare la Università Roma Tre.

Accademia di Romania in Roma

*accadromania@accadromania.it*

*0039063208024*